L 161/114
BG
Официален вестник на Европейския съюз
16.6.2022 г.
163.
Освен това, когато оценява положителните последици от помощта за рисково финансиране, които трябва да бъдат съпоставени с нейните отрицателни последици върху конкуренцията и търговията, Комисията може да вземе предвид, когато е уместно, факта, че помощта има и други положителни последици, освен че допринася за предоставянето на рисково финансиране.
Такъв може да бъде случаят, когато се установи, че освен че дава възможност на предприятията да се разрастват или да развиват нови дейности, както и да генерират икономически растеж, инвестицията в рисково финансиране допринася значително, по-специално за цифровия преход или за прехода към екологично устойчиви дейности, включително нисковъглеродни, неутрални по отношение на климата или устойчиви на изменението на климата дейности, за устойчиви вериги за създаване на стойност или за развитието на подпомаганите региони.
При оценката на положителните ефекти, които трябва да бъдат взети предвид, когато е приложимо, Комисията ще обърне специално внимание на критериите за екологично устойчиви икономически дейности, определени в член 3 от Регламент (ЕС) 2020/852, включително принципа за ненанасяне на значителни вреди или други сравними методики (58).
164.
За да се даде възможност на Комисията надлежно да оцени очакваните положителни последици от помощта по отношение на развитието на съответните дейности, държавата членка следва да определи ясна и конкретна цел (или поредица от цели), насочена към преодоляване на пазарната неефективност или на друга съответна пречка, установена в предварителната оценка.
Мащабите и продължителността на мярката следва да бъдат съобразени с тези цели.
Освен това държавата членка трябва също да определи съответните показатели за изпълнение въз основа на резултатите от предварителната оценка, с което да даде възможност на Комисията да измери очакваните последици от помощта по отношение на преследваните цели.
Показателите за изпълнение могат да включват: а) необходимата или предвижданата инвестиция от частния сектор; б) очаквания брой крайни бенефициери, в които ще се инвестира, включително броя на стартиращите предприятия и новосъздадените МСП; в) предполагаемия брой нови предприятия, които ще бъдат създадени в хода на изпълнението на мярката за рисково финансиране и в резултат на инвестициите в рисково финансиране; г) броя на новите работни места, които ще бъдат разкрити в предприятията крайни бенефициери между датата на първата инвестиция в рисково финансиране по мярката за рисково финансиране и излизането от инвестицията; д) ако е уместно, дела на инвестициите, които ще бъдат извършени в съответствие с критерия за оператор в условията на пазарна икономика; е) етапни цели и срокове, в които трябва да бъдат инвестирани предварително определени суми или процент от бюджета; ж) очакваната възвръщаемост или доходност на инвестициите; з) ако е уместно, заявките за патент, които ще бъдат подадени от крайните бенефициери в хода на изпълнението на мярката за рисково финансиране; и) ако е уместно, укрепване на устойчивостта на критичните вериги на доставки (напр. в секторите на здравеопазването, електрониката, аеронавтиката, двойната употреба и отбраната) и подпомагане на технологичното развитие.
165.
Показателите, посочени в точка 164, са от значение, за да се докаже, че се очаква помощта за рисково финансиране да доведе до положителни последици в съответствие с поставените цели.
По-специално, показателите дават възможност да бъдат оценени ефективността на мярката и валидността на изготвените от финансовия посредник инвестиционни стратегии в контекста на процеса на подбор.
166.
Когато мярка за рисково финансиране се използва частично или изцяло за подпомагане на предприятия, които наскоро са получили признание/награда за иновативност в съответствие с критериите, определени в рамките на дейностите по инициативата CASSINI, или на които е присъден знак за качество под формата на печат за високи постижения от ЕСИ, или за съинвестиране с фонда на ЕСИ, или за предоставяне на последващи инвестиции във връзка с програмата „Ускорител“ (59), Комисията може да приеме, че държавата членка използва същите ключови показатели за ефективност като ЕСИ или съответно CASSINI.
3.2.5.2.
О т ри ца т ел ни п о с ле д и ци , к ои т о т ря бв а да с е в зема т пр едв ид
167.
Мярката за държавна помощ трябва да бъде проектирана по такъв начин, че да ограничава нарушаването на конкуренцията и търговията в рамките на вътрешния пазар.
При мерките за рисково финансиране трябва да се извърши оценка на потенциалните отрицателни последици на всяко равнище, на което е възможно да съществува помощ : на равнището на инвеститорите, на това на финансовите посредници и на техните управители, както и на равнището на крайните бенефициери.
(58) За мерки, които са идентични с мерките в рамките на одобрените от Съвета планове за възстановяване и устойчивост, това условие се счита за изпълнено, тъй като тяхното съответствие с принципа за ненанасяне на значителни вреди вече е проверено.
(59) В съответствие с член 48 от Регламент (ЕС) 2021/695 (вж. бележка под линия 26).